
                              Les 1 – Werkkaart MEMO



Skending van Menseregte: Aktiwiteit 1
Lees die volgende uittreksel en beantwoord die vrae wat daarop volg.
	Familie en amptenare in stryd oor Moslem-skoolseun se baard
'n Privaatskool het in die spervuur beland nadat 'n Moslem-leerling geweier is om sy baard in ooreen-stemming met Islamitiese praktyke te laat groei. The Star het berig dat die seun se familie glo dat die skool "rassisties" is en ongrondwetlik optree. Die graad 8-seun (13) het puberteit bereik en wou sy baard laat groei in ooreenstemming met die Hanafi School of Islamic Jurisprudence (filosofie/ regte), wat alle mans wat puberteit bereik het, verplig om 'n baard te groei. Die skool het na bewering aan die ouers 'n ultimatum gestel dat hy óf sy baard afskeer óf die skool verlaat. Die saak is by die Departement van Onderwys aangemeld.                                            [Verwerk vanaf: News24.com; Toegangsdatum: 20 Augustus 2023]



1. Definieer die term menseregteskending EN verduidelik kortliks EEN voorbeeld. 	        	  (1 + 1) (2)
Laer Orde
As iemand jou regte ignoreer of misbruik.  


Voorbeeld: As iemand 'n persoon anders behandel as gevolg van sy of haar ras, is dit 'n skending van die reg op gelykheid. 

       Enige EEN relevante voorbeeld vir EEN punt

2. Lys DRIE menseregte wat in bogenoemde teks geskend word. 	   				  (3 x 1) (3)
Laer Orde
Reg op gelykheid
Reg op onderwys
Reg op vryheid van assosiasie

Enige DRIE relevante antwoorde vir EEN punt elk

3. Bespreek EEN vorm van menseregteskending in die bogenoemde teks.        		              (1 x 2) (2)
Middel Orde
Die seun se reg op gelykheid word geskend, omdat daar teen hom gediskrimineer word omdat hy 'n Moslem is. Dit het 'n negatiewe impak op sy opvoeding. 

Enige EEN relevante antwoord vir TWEE punte
(d.w.s. EEN punt vir stelling en EEN punt vir motivering / verduideliking)

4. Stel EEN teenstrategie vir hierdie menseregteskending voor.					  (1 x 2) (2)
Hoër Orde
Die ouers kan wettige metodes gebruik, soos om die saak by 'n geregshof aan te meld.

Enige EEN relevante antwoord vir TWEE punte 
(d.w.s. EEN punt vir stelling en EEN punt vir motivering / verduideliking)

	[9] 

Skending van Menseregte: Aktiwiteit 2
Lees die volgende uittreksel en beantwoord die vrae wat daarop volg.
	Gestremde kind aan stoel vasgebind; ma vas
ŉ 30-jarige vrou van Bela-Bela in Limpopo sal vandag in die plaaslike landdroshof verskyn nadat sy glo haar 12-jarige gestremde dogter aan ŉ stoel vasgebind en die kind alleen in die toegesluite vertrek gelos het. Die vrou is Dinsdag in hegtenis geneem nadat die plaaslike polisie deur bekommerde inwoners in kennis gestel is van ŉ kind wat deur haar ma verwaarloos word. Die inwoners het beweer die vrou sluit die kind gereeld alleen in die huis toe en laat haar daar aan haar eie lot oor.
Kol. Moatshe Ngoepe, woordvoerder van die polisie, sê beamptes het ondersoek ingestel en die gestremde kind aangetref waar sy op die vloer in ŉ kamer sit waar sy aan ŉ stoel vasgebind is. “Die verdagte is onmiddellik in hegtenis geneem en die nodige stappe is gedoen om die kind na veiligheid te neem,” sê Ngoepe. Die vrou staan tereg op aanklag van kinderverwaarlosing.
[Verwerk vanaf: Maroela Media; Toegangsdatum: 4 September  2023]



1. Noem EEN mensereg wat in die bogenoemde teks geskend word. 				  (1 x 1) (1)
Laer Orde
Die reg om as kind nie mishandel te word nie. 

2. Beskryf die oortreding wat in die bogenoemde teks voorkom. 					  (1 x 2) (2)
Middel Orde
Die ma van die kind mishandel haar deur haar in 'n kamer toe te sluit en aan 'n stoel vas te ketting. Dit plaas die kind se lewe in gevaar, want sy kan nie die huis verlaat as daar gevaar is nie. 

Enige EEN relevante antwoord vir TWEE punte 
(d.w.s. EEN punt vir stelling en EEN punt vir motivering / verduideliking)

3. Evalueer die teenstrategie vir die oortreding soos in die laaste paragraaf beskryf.    	           	  (1 x 2) (2)
	 												Hoër Orde
Die ma sal teregstaan op 'n aanklag van kinderverwaarlosing, wat 'n goeie ding is,  maar haar gedrag moet reggestel word / die kind het dalk nêrens om heen te gaan as haar ma nie daar is nie. 

Enige EEN relevante antwoord vir TWEE punte 
(d.w.s. EEN punt vir stelling en EEN punt vir motivering / verduideliking)

	[5]









Skending van Mensereg: Aktiwiteit 3
Lees die volgende uittreksel en beantwoord die vrae wat daarop volg.
	Omgewingsonreg in Suid-Durban
Die gemeenskap van durban-Suid deel hul woonbuurt met twee van die land se grootste olieraffinaderye. Hierdie raffinaderye is groot bronne van lugbesoedeling en tot die hoë  voorkoms van asma, kanker en leukemie. Dit is kommerwekkend dat lugbesoedeling na raming jaarliks lei tot die dood van 20 000 Suid-Afrikaners.
Die kwesbare inwoners van Merebank, Wentworth, Clairwood, Bluff en Umlazi was die slagoffers van gevaarlike chemikalieë. Volgens 'n studie deur Dr. Barry Kistnasamy is daar 'n verhoogde risiko van asemhalingsiektes onder kinders wat tussen Settlers Primary School en Engen Raffinaderye skoolgaan in vergelyking met kinders wat noord van Durban skoolgaan.
[Verwerk vanaf: Dailymaverick.co.za; Toegangsdatum: 20 Augustus 2023]



1. Meld die mensereg wat in die bogenoemde teks geskend word.					  (1 x 1) (1)
Laer Orde
       Die reg op 'n gesonde omgewing. 

2. Verduidelik die menseregteskending in die bogenoemde teks.					  (1 x 2) (2)
Middel Orde 
Die gemeenskap se lewens word in gevaar gestel / hulle loop die risiko om siektes op te doen  omdat die lug wat hulle inasem deur olieraffinaderye besoedel word.  

Enige EEN relevante antwoord vir TWEE punte 
(d.w.s. EEN punt vir stelling en EEN punt vir motivering / verduideliking)

3. Stel EEN manier voor waarop hierdie oortreding teengewerk kan word. 				  (1 x 2) (2)
Hoër Orde
Die gemeenskap kan die kwessie op sosiale media te plaas  om betogings te organiseer / die boodskap aan 'n groter gemeenskap te versprei. 

Enige EEN relevante antwoord vir TWEE punte 
(d.w.s. EEN punt vir stelling en EEN punt vir motivering / verduideliking)
 
	[5]

	Totaal: [19]

